S-2688/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 28. apríl 2020, á hendur:

„J-kk-þgf Ó-kk-þgf G-kk-þgf, […] fyrir eftirtalin umferðar og fíkniefnalagabrot, með því að hafa:

1. Sunnudaginn 9. júní 2019 ekið bifreiðinni […] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 90 ng/ml og tetrahýdrókannabínól 8,1 ng/ml) suður Sæbraut í Reykjavík, að Miklubraut við Ártúnsbrekku, þar sem lögregla stöðvaði aksturinn, að hafa ekið bifreiðinni umrætt sinn á fjórum nagladekkjum án heimildar og haft í vörslum sínum 1,13 g af tóbaksblönduðu kannabisefni og 1,55 g af amfetamíni, sem lögreglumenn fundu við leit í bifreiðinni […].

M: [...]

Telst brot þetta varða við 1., sbr. 2. mgr. 50. gr., 1. mgr. 58. gr., 69. gr., sbr. 16. gr. reglugerðar nr. 822/2004 um gerð og búnað ökutækja, sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Þriðjudaginn 17. september 2019 ekið bifreiðinni […] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 18 ng/ml) um Bogatanga í Mosfellsbæ, að Langatanga, þar sem lögregla stöðvaði aksturinn.

M: [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,13 g af tóbaksblönduðu kannabisefni og 1,55 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1990. Samkvæmt framlögðu sakavottorði, dagsettu 20. apríl 2020, var ákærða gerð sekt með dómi Héraðsdóms Vesturlands frá 11. maí 2011, m.a. fyrir akstur undir áhrifum ávana og fíkniefna. Ákærða var aftur dæmdur til sektargreiðslu með dómi Héraðsdóms Suðurlands frá 11. nóvember 2015, en þá fyrir akstur undir áhrifum áfengis. Að öðru leyti kemur sakaferill ákærða ekki til skoðunar vegna ákvörðunar refsingar nú.

Við ákvörðun refsingar í máli þessu verður því tekið mið af því að ákærða er nú í þriðja sinn fyrir akstur undir áhrifum áfengis eða ávana og fíkniefna, allt innan ítrekunartíma í skilningi 71. gr. almennra hegningarlaga nr. 19/1940.

Ákærða til málsbóta horfir skýlaus játning hans.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er áréttuð ævilöng ökuréttarsvipting ákærða frá uppkvaðningu dóms þessa að telja.

Með vísan til lagaákvæða í ákæru sæti ákærði upptöku á 1,13 grömmum af tóbaksblönduðu kannabisefni og 1,55 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, H-kk-ef J-kk-ef A-kk-ef lögmanns, 91.760 krónur, að meðtöldum virðisaukaskatti, og 279.439 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Ó-kk-nf G-kk-nf, sæti fangelsi í 45 daga.

Áréttuð er ævilöng ökuréttarsvipting ákærða.

Ákærði sæti upptöku á 1,13 grömmum af tóbaksblönduðu kannabisefni og 1,55 grömmum af amfetamíni.

Ákærði greiði málsvarnarþóknun skipaðs verjanda síns, H-kk-ef J-kk-ef A-kk-ef lögmanns, 91.760 krónur, að meðtöldum virðisaukaskatti, og 279.439 krónur í annan sakarkostnað.

B-kvk-nf V-kvk-nf

Með vísan til lagaákvæða í ákæru sæti ákærði upptöku á 1,13 grömmum af tóbaksblönduðu kannabisefni og 1,55 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, H-kk-ef J-kk-ef A-kk-ef lögmanns, 91.760 krónur, að meðtöldum virðisaukaskatti, og 279.439 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Ó-kk-nf G-kk-nf, sæti fangelsi í 45 daga.

Áréttuð er ævilöng ökuréttarsvipting ákærða.

Ákærði sæti upptöku á 1,13 grömmum af tóbaksblönduðu kannabisefni og 1,55 grömmum af amfetamíni.

Ákærði greiði málsvarnarþóknun skipaðs verjanda síns, H-kk-ef J-kk-ef A-kk-ef lögmanns, 91.760 krónur, að meðtöldum virðisaukaskatti, og 279.439 krónur í annan sakarkostnað.

B-kvk-nf V-kvk-nf